ਜ਼ੁਲਹਜ਼ ਮੰਨਨ

ਜ਼ੁਲਹਜ਼ ਮੰਨਨ ( ; 12 ਅਕਤੂਬਰ 1976 - 25 ਅਪ੍ਰੈਲ 2016) ਢਾਕਾ ਵਿੱਚ ਸੰਯੁਕਤ ਰਾਜ ਦੂਤਘਰ ਦਾ ਇੱਕ ਕਰਮਚਾਰੀ ਅਤੇ ਬੰਗਲਾਦੇਸ਼ ਦੇ ਪਹਿਲੇ ਅਤੇ ਇਕਲੌਤੇ ਐਲਜੀਬੀਟੀ- ਅਧਾਰਿਤ ਰਸਾਲੇ ਰੂਪਬਾਣ ਦਾ ਸੰਸਥਾਪਕ ਸੀ ਉਹ ਇਸਲਾਮਿਕ ਅੱਤਵਾਦੀਆਂ ਦੇ ਕੀਤੇ ਗਏ ਇੱਕ ਹਮਲੇ ਵਿੱਚ ਐਲ.ਜੀ.ਬੀ.ਟੀ. ਕਾਰਕੁੰਨ ਮਹਿਬੂਬ ਰੱਬੀ ਟੋਨਈ ਨਾਲ ਉਸਦੇ ਅਪਾਰਟਮੈਂਟ ਵਿੱਚ ਮਾਰਿਆ ਗਿਆ ਸੀ।

 ਮੁੱਢਲੀ ਜ਼ਿੰਦਗੀ ਅਤੇ ਸਿੱਖਿਆ 
ਮੰਨਨ ਦੀ ਮਾਂ ਰਿਟਾਇਰਡ ਸਿੱਖਿਆ ਮੰਤਰਾਲੇ ਦੀ ਅਧਿਕਾਰੀ ਹੈ ਅਤੇ ਉਸ ਦੇ ਪਿਤਾ, ਜਿਸ ਦੀ ਕਈ ਸਾਲ ਪਹਿਲਾਂ ਮੌਤ ਹੋ ਗਈ ਸੀ, 1971 ਵਿੱਚ ਬੰਗਲਾਦੇਸ਼ ਦੀ ਆਜ਼ਾਦੀ ਦੀ ਲਹਿਰ ਵਿੱਚ ਸਰਗਰਮੀ ਨਾਲ ਸ਼ਾਮਿਲ ਸਨ।

ਮੰਨਨ ਦਾ ਜਨਮ 12 ਅਕਤੂਬਰ 1976 ਨੂੰ ਹੋਇਆ ਸੀ। ਉਸਨੇ ਆਪਣੀ ਐਸ.ਐਸ.ਸੀ. ਅਤੇ ਐਚ.ਐਸ.ਸੀ. (1993) ਢਾਕਾ ਰਿਹਾਇਸ਼ੀ ਮਾਡਲ ਕਾਲਜ ਵਿੱਚ ਪੂਰੀ ਕੀਤੀ। ਉਹ ਜੂਨੀਅਰ ਸਕੂਲ ਤੋਂ ਹੀ ਸਭਿਆਚਾਰਕ ਗਤੀਵਿਧੀਆਂ ਵਿੱਚ ਸ਼ਾਮਿਲ ਸੀ। ਇਸ ਤੋਂ ਬਾਅਦ ਉਸਨੇ ਸਿਟੀ ਕਾਲਜ, ਢਾਕਾ ਵਿਖੇ ਬੀ.ਕਾਮ ਕੀਤੀ, ਬਾਅਦ ਵਿੱਚ ਉਸਨੇ ਢਾਕਾ ਯੂਨੀਵਰਸਿਟੀ ਅੰਤਰਰਾਸ਼ਟਰੀ ਸੰਬੰਧਾਂ ਵਿੱਚ ਸਨਮਾਨ ਪ੍ਰਾਪਤ ਕਰਕੇ ਆਪਣੀ ਪੜ੍ਹਾਈ ਪੂਰੀ ਕੀਤੀ। 2003 ਵਿੱਚ ਉਸਨੇ ਪੀਸ ਐਂਡ ਕਨਫਲਿਟ ਸਟੱਡੀਜ਼ ਵਿੱਚ ਸੋਸ਼ਲ ਸਾਇੰਸ ਦੀ ਮਾਸਟਰ ਡਿਗਰੀ ਪ੍ਰਾਪਤ ਕੀਤੀ।

 ਕਰੀਅਰ 
ਉਸਨੇ ਐਮ.ਜੀ.ਐਚ. ਗਰੁੱਪ ਵਿੱਚ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ ਅਤੇ ਬਾਅਦ ਵਿੱਚ ਸਾਲ 2015 ਤੱਕ ਰਾਜਦੂਤ ਦੇ ਪ੍ਰੋਟੋਕੋਲ ਅਧਿਕਾਰੀ ਦੇ ਤੌਰ 'ਤੇ ਯੂ.ਐਸ. ਅੰਬੈਸੀ, ਢਾਕਾ ਵਿੱਚ ਸ਼ਾਮਲ ਹੋਏ ਅਤੇ ਫਿਰ ਸਤੰਬਰ 2015 ਵਿੱਚ ਯੂ.ਐਸ. ਏਡ ਵਿੱਚ ਤਬਦੀਲ ਹੋ ਗਏ। ਉਹ ਬਾਹਰ ਕੰਮਾਂ ਵਿੱਚ ਬਹੁਤ ਸਾਰੀਆਂ ਗਤੀਵਿਧੀਆਂ ਵਿੱਚ ਸ਼ਾਮਿਲ ਸਨ। ਉਹ ਐਨ.ਟੀ.ਵੀ. ਪ੍ਰੋਡਕਸ਼ਨ ਦੀ ਸ਼ੁਰੂਆਤ ਵਿੱਚ ਹੀ ਸਕ੍ਰਿਪਟ ਲੇਖਕ ਸੀ। ਫੋਟੋਗ੍ਰਾਫੀ, ਯਾਤਰਾ, ਹਾਈਕਿੰਗ, ਪ੍ਰੋਗਰਾਮ ਦਾ ਆਯੋਜਨ ਉਸ ਦੇ ਕੁਝ ਸ਼ੌਕ ਸਨ।

ਮੰਨਨ 2014 ਵਿੱਚ ਬੰਗਲਾਦੇਸ਼ ਵਿੱਚ ਐਲਜੀਬੀਟੀ ਕਮਿਉਨਟੀ ਦੇ ਇਕਮਾਤਰ ਰਸਾਲੇ ਰੂਪਬਨ ਦੇ ਸੰਸਥਾਪਕ ਅਤੇ ਪ੍ਰਕਾਸ਼ਕ ਸਨ। ਉਸਨੇ ਮਨੁੱਖੀ ਅਧਿਕਾਰ ਖੇਤਰ ਵਿੱਚ ਕੰਮ ਕੀਤਾ ਸੀ ਖ਼ਾਸਕਰ ਬੰਗਲਾਦੇਸ਼ ਵਿੱਚ ਐਲਜੀਬੀਟੀ ਕਮਿਉਨਟੀ ਲਈ। ਉਸਨੇ 14 ਅਪ੍ਰੈਲ 2015 ਨੂੰ ਢਾਕਾ ਵਿੱਚ ਸਫ਼ਲਤਾਪੂਰਵਕ " ਸਤਰੰਗੀ ਰੈਲੀ " ਦਾ ਆਯੋਜਨ ਕੀਤਾ, ਹਾਲਾਂਕਿ ਪੁਲਿਸ ਦੀ ਹਿਦਾਇਤ 'ਤੇ ਇਸ ਰੈਲੀ ਨੂੰ 2016 ਵਿੱਚ ਰੱਦ ਕਰ ਦਿੱਤਾ ਗਿਆ ਸੀ ਕਿਉਂਕਿ ਇਸਲਾਮੀ ਸਮੂਹਾਂ ਨੇ ਹਿੱਸਾ ਲੈਣ ਵਾਲੇ ਕਿਸੇ ਵੀ ਵਿਅਕਤੀ ਨੂੰ ਜਾਨ ਤੋਂ ਮਾਰਨ ਦੀ ਧਮਕੀ ਦਿੱਤੀ ਸੀ।

27 ਅਪ੍ਰੈਲ 2016 ਨੂੰ, ਬੰਗਲਾਦੇਸ਼ ਦੀ ਪ੍ਰਧਾਨ ਮੰਤਰੀ ਸ਼ੇਖ ਹਸੀਨਾ ਨੇ ਉਨ੍ਹਾਂ ਦੀਆਂ ਲਿਖਤਾਂ ਦੀ ਬਾਲਗ ਸਮੱਗਰੀ ਨਾਲ ਤੁਲਨਾ ਕਰਦਿਆਂ ਆਲੋਚਨਾ ਕੀਤੀ।

 ਮੌਤ 
ਅਪ੍ਰੈਲ 2016 ਦੇ ਅਰੰਭ ਵਿੱਚ ਉਸਨੂੰ ਇੱਕ ਨੌਜਵਾਨ ਐਲਬੀਜੀਟੀ "ਰੇਨਬੋ ਰੈਲੀ" ਆਯੋਜਿਤ ਕਰਨ ਦੀ ਕੋਸ਼ਿਸ਼ ਕਰਨ ਤੋਂ ਬਾਅਦ ਜਾਨ ਤੋਂ ਮਾਰਨ ਦੀਆਂ ਧਮਕੀਆਂ ਮਿਲੀਆਂ ਸਨ। ਮੰਨਨ ਐਲ.ਜੀ.ਬੀ.ਟੀ. ਕਾਰਕੁੰਨ ਮਹਿਬੂਬ ਰੱਬੀ ਟੋਨੋਏ ਨਾਲ ਉਸਦੇ ਅਪਾਰਟਮੈਂਟ ਵਿੱਚ ਛੁਰਾ ਮਾਰਨ ਵਾਲੇ ਹਮਲੇ ਵਿੱਚ ਮਾਰਿਆ ਗਿਆ ਸੀ ਜਦੋਂ ਉਸਨੇ ਇੰਟਰਨੈਟ ਉੱਤੇ ਆਪਣੀਆਂ ਤਸਵੀਰਾਂ ਪੋਸਟ ਕੀਤੀਆਂ ਸਨ ਅਤੇ ਖੁੱਲ੍ਹੇਆਮ ਐਲਾਨ ਕੀਤਾ ਸੀ ਕਿ ਉਹ ਸਮਲਿੰਗੀ ਹੈ। ਇਹ ਮੰਨਿਆ ਜਾਂਦਾ ਹੈ ਕਿ ਇਹ ਉਸਦੀ ਯੌਨ ਸੰਬੰਧ ਦਾ ਖੁੱਲਾ ਐਲਾਨ ਸੀ ਜਿਸਨੇ ਉਸ ਨੂੰ ਮਾਰ ਦੇਣ ਵਾਲੇ ਅਤਿਵਾਦੀ ਸਮੂਹ ਨੂੰ ਅੱਗੇ ਵਧਾਇਆ। ਇੱਕ ਗਵਾਹ ਨੇ ਪੰਜ ਵਿਅਕਤੀਆਂ ਨੂੰ “ਅੱਲ੍ਹਾ ਅਕਬਰ” (“ਅੱਲ੍ਹਾ ਮਹਾਨ ਹੈ”) ਦਾ ਨਾਅਰਾ ਦਿੰਦੇ ਹੋਏ ਘਟਨਾ ਵਾਲੀ ਥਾਂ ਛੱਡ ਕੇ ਜਾਣ ਦੀ ਖ਼ਬਰ ਦਿੱਤੀ ਸੀ। ਅਲ-ਕਾਇਦਾ ਨਾਲ ਜੁੜੇ ਇੱਕ ਸਮੂਹ ਅੰਸਾਰ-ਇਸਲਾਮ ਨੇ ਕਤਲੇਆਮ ਦੀ ਜ਼ਿੰਮੇਵਾਰੀ ਲੈਂਦੇ ਹੋਏ ਕਿਹਾ ਕਿ ਉਸਨੇ ਖੁਦ ਆਪਣੀ ਸੈਕਸੁਅਲਤਾ ਦੀ ਪੁਸ਼ਟੀ ਕੀਤੀ ਸੀ ਕਿ ਉਸਨੂੰ ਸ਼ਰੀਅਤ ਕਾਨੂੰਨ ਅਨੁਸਾਰ ਮਾਰਨ ਦੀ ਜ਼ਰੂਰਤ ਹੈ।

ਮਈ 2019 ਵਿੱਚ ਬੰਗਲਾਦੇਸ਼ ਦੀ ਪੁਲਿਸ ਨੇ ਕਤਲੇਆਮ ਲਈ ਅੱਠ ਅੱਤਵਾਦੀਆਂ ਨੂੰ ਚਾਰਜ ਕੀਤਾ ਸੀ। ਅੱਠ ਵਿਚੋਂ ਚਾਰ ਹਿਰਾਸਤ ਵਿੱਚ ਹਨ ਅਤੇ ਪੁਲਿਸ ਅਜੇ ਵੀ ਬਾਕੀਆਂ ਦੀ ਭਾਲ ਕਰ ਰਹੀ ਹੈ।

 ਪ੍ਰਤੀਕਰਮ 

 ਯੂ.ਐਸ.ਆਈ.ਡੀ. ਨੇ ਮੰਨਨ ਦੀ ਮੌਤ ਤੋਂ ਬਾਅਦ ਇੱਕ ਬਿਆਨ ਪ੍ਰਕਾਸ਼ਤ ਕੀਤਾ ਜਿਸ ਵਿੱਚ ਉਸ ਨੂੰ “ਮਨੁੱਖੀ ਅਧਿਕਾਰਾਂ ਲਈ ਸਮਰਪਿਤ ਅਤੇ ਦਲੇਰ ਐਡਵੋਕੇਟ” ਕਿਹਾ ਗਿਆ ਸੀ। 
 ਸੰਯੁਕਤ ਰਾਜ ਦੇ ਵਿਦੇਸ਼ ਮੰਤਰਾਲੇ ਨੇ ਰੋਇਟਰਜ਼ ਨੂੰ ਦੱਸਿਆ, “ਅਸੀਂ ਅਸਲ ਵਿੱਚ ਸਾਡੇ ਦੂਤਘਰ ਦੇ ਪਰਿਵਾਰ ਦੇ ਪਿਆਰੇ ਮੈਂਬਰ ਅਤੇ ਐਲ.ਜੀ.ਬੀ.ਟੀ.ਆਈ. ਅਧਿਕਾਰਾਂ, ਮਨੁੱਖੀ ਅਧਿਕਾਰਾਂ ਦੇ ਹੌਂਸਲੇ ਨਾਲ ਜੁੜੇ ਵਕੀਲ ਸ੍ਰੀ ਜ਼ੁਲਹਜ਼ ਮੰਨਾਨ ਉੱਤੇ ਵਹਿਸ਼ੀ ਹਮਲੇ ਤੋਂ ਨਾਰਾਜ਼ ਹਾਂ।” 
 ਯੂ.ਐਸ. ਰਾਜਦੂਤ ਮਾਰਸੀਆ ਬਰਨੀਕੇਟ ਨੇ ਇਹ ਕਹਿ ਕੇ ਇਸ ਕਤਲੇਆਮ ਦੀ ਨਿੰਦਾ ਕੀਤੀ ਹੈ ਕਿ “ਅਸੀਂ ਹਿੰਸਾ ਦੀ ਇਸ ਬੇਵਕੂਫੀ ਨਾਲ ਨਫ਼ਰਤ ਕਰਦੇ ਹਾਂ”। 
 ਅਮਰੀਕਾ ਦੇ ਵਿਦੇਸ਼ ਮੰਤਰੀ ਜੌਹਨ ਕੈਰੀ ਨੇ ਪ੍ਰਧਾਨ ਮੰਤਰੀ ਸ਼ੇਖ ਹਸੀਨਾ ਨੂੰ ਫ਼ੋਨ ਕੀਤਾ ਅਤੇ ਮੰਨਨ ਦੇ ਕਾਤਲਾਂ ਦੀ ਗ੍ਰਿਫਤਾਰੀ ਦੀ ਅਪੀਲ ਕੀਤੀ।

 ਇਹ ਵੀ ਵੇਖੋ 

 ਬੰਗਲਾਦੇਸ਼ ਵਿੱਚ ਧਰਮ ਨਿਰਪੱਖਤਾ 'ਤੇ ਹਮਲੇ 
 ਇਸਲਾਮ ਅਤੇ ਸਮਲਿੰਗੀ 
 ਆਈਐਸਆਈਐਲ ਨਾਲ ਜੁੜੀਆਂ ਅੱਤਵਾਦੀ ਘਟਨਾਵਾਂ ਦੀ ਸੂਚੀ 
 ਐਲਜੀਬੀਟੀ ਲੋਕਾਂ ਵਿਰੁੱਧ ਹਿੰਸਾ

 ਹਵਾਲੇ 

ਸ਼੍ਰੇਣੀ:ਮੌਤ 2016
ਸ਼੍ਰੇਣੀ:ਜਨਮ 1976
ਸ਼੍ਰੇਣੀ:ਐਲਜੀਬੀਟੀ
ਸ਼੍ਰੇਣੀ:ਐਲਜੀਬੀਟੀ ਵਰਗ
ਸ਼੍ਰੇਣੀ:ਟਰਾਂਸਜੈਂਡਰ
ਸ਼੍ਰੇਣੀ:ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ
ਸ਼੍ਰੇਣੀ:ਐਲਜੀਬੀਟੀ ਅਧਿਕਾਰ ਕਾਰਕੁੰਨ